Zuma wil hom nou tot Afrika-hof wend | Maroela Media
Zuma wil hom nou tot Afrika-hof wend
Oudpres. Jacob Zuma (Foto: ANA)
Oudpres. Jacob Zuma het sy regspan opdrag gegee om die Afrika-hof van geregtigheid en menseregte te nader nadat Suid-Afrika se hoogste hof geweier het om sy tronkstraf te op te skort.
Die Jacob G Zuma-stigting het op Twitter gesê die oudpresident is in konsultasie met sy regspan nadat die Konstitisionele Hof sy aansoek om sy vonnis van 15 maande vir minagting van die hof te herroep, Vrydag van die hand gewys het.
"Hy het sy prokureurs opdrag gegee om die wettiging van aanhouding sonder verhoor deur waarnemende hoofregter Raymond Zondo en die Konstitusionele Hof na die Afrika-hof vir menseregte te neem," sê die stigting.
Die Konstitusionele Hof het in 'n meerderheidsuitspraak bevind dat Zuma nié aan die statutêre vereistes van 'n herroeping voldoen nie en dat hy doelbewus besluit het om nie aan die minagtingsaak teen hom deel te neem nie.
Zuma se aansoek is met koste van die hand gewys.
Die Konstitusionele Hof hou vol Zuma is verskeie kere die geleentheid gegun om aan die minagtingsaak teen hom deel te neem en het elke keer geweier.
"Net omdat hy dit nie gedoen het nie, beteken nie dat die hof 'n fout begaan het nie," het waarnemende hoofregter Sisi Khampepe Vrydagoggend uit die uitspraak gelees.
Die land se hoogste hof het op 29 Junie in 'n meerderheidsuitspraak bevind Zuma is skuldig aan minagting van 'n vroeëre hofbevel dat hy voor die kommissie van ondersoek na staatskaping moet getuig. Hy is direkte tronkstraf opgelê.
Die oudpresident het hom daarna aan die polisie oorgegee, maar is intussen op mediese parool geplaas.
Pasgebore baba dood in dam gevind
Twee sterf op vissersboot aan Weskus
Ou skandaal…. Pappa ANC!
Wil hierdie man nie net verdwyn nie
Is hy nou weer gesond om met sy regspan te konsulteer? Probeer ook enige iets en hier kom sy menseregte… Nou moeg vir sy streke werklik!
Ai, die man sal aanhou tot iemand bes gee! Hopelik word daar op Nkandla beslag gelê om regskostes te help vereffen!
Jy en die anc se skelm streke sal nooit op hou nie. Ons belastingbetalers moet net ons geld weg vat dan gaan ons gou van julle kommuniste ontslae raak.